Á þriðjudag lokast loftbrúin frá Kabúl í Afganistan. Önnur hryðjuverkaárás er yfirvofandi á flugvellinum í Kabúl samkvæmt sendiráði Bandaríkjann í Afganistan sem hefur beðið bandaríska ríkisborgara að koma sér þaðan strax.
Seint í gær barst viðvörun frá bandaríska sendiráðinu í Kabúl um aðra hryðjuverkárás á flugvöllinn. Í það minnsta 170 létust í árásinni sem hryðjuverkasamtök sem kalla sig ISIS-K gerðu á fimmtudag. Vitað er um að minnsta kosti 110 þúsund manns sem tekist hefur að flytja úr landi á þeim tveimur vikum sem hafa liðið frá því Talíbanar tóku völdin í Afganistan. Að óbreyttu lokar loftbrúin á þriðjudag, þá á Bandaríkjaher að vera farinn úr landi. Bretar lýstu því yfir í gærkvöld að þeir hafi lokið brottflutningi sinna hermanna. Þá eru aðrir starfmenn á vegum Breska ríkissins einnig komnir úr landi, þeirra á meðal Lauri Bristow, sendiherra. Ekki hefur þó tekist að koma í skjól öllum Afgönum sem strörfuðu með Bretum í landinu. Boris Johnson, forsætisráðherra Bretlands, þakkaði þeim sem komu að björgunaraðgerðum fyrir þeirra hlut og sagði breska herinn hafa komið yfir 15 þúsund manns til bjargar.